**Абдраев М.К.**

**Әл-Фараби атындағы Қазақ ұлттық университеті**

**Журналистика факультеті**

**«Операторлық шеберлік»**

**Білім беру бағдарламасы бойынша**

**Оқу әдістемелік кешені**

**Көктемгі семестр, 2020-2021 оқу жылы, 3курс,қазақ тобы.**

**«Операторлық шеберлік» пәні бойынша жұмыс бағдарламасы**

 **Пәнннің Мақсаты:** Бүгінгі таңда бұқаралық ақпарат құралдарының техникалық көркемдік ерекшелігі жоғары деңгейге көтерілді. Ал өркениет үрдісінде оның мәдени қолданыста атқарар қызметі зор. Себебі, көзбен көрген дүниені қолмен ұстамай тануға болады. Сөзбен бір немесе бірнеше заттың атауын, түсін, құрылымын баяндап бере аламыз. Алайда, көз алдымызға түрін елестетіп қана қанағаттанамыз. Дейтұрғанмен құрылым құпиясының маңыздылығы мен тарихи ақпараттылығын, ішкі органикалық, яғни химиялық, энергетикалық, физикалық, тағы басқа құндылығын анықтай алмаймыз. Демек, сырттай танығанымызбен ішкі құпиясының эстетикалық қызмет бірлігін, төңірегіне берер игілігін нақтылай алмаймыз. Ал, обьективті көзқарастың ақиқатына компьютерлік бағдарламалардың мультипульттарымен толық таныстырылымға қол жеткізе аламыз.

 **Пәнннің маңызы:** Бейнетаспаға түсірілген материалдың қаншалықты әлеуметтілігін ақпараттық шикізат арқылы шынайы түрде қабылдаймыз. Демек, ерекшелік бар. Оны бейнекамераны кәсіби тұрғыда қолдана отырып дәлелдей аламыз. Яғни, оператор, бейнекамера, компьютер сынды технологиялық құрылымдар меңгеруге талап туындайды.

 **1. Лекция.**

 **Тақырып. Бейнемонтаж дегеніміз не?**

 **Тақырыптың мәні:** Кез келген телеақпарат, телехабар, деректі фильмдер тағы басқа тележанрға жататын бейнекөріністер өңдеусіз көркемдік деңгейін көтере алмайды. Әлбетте, құбылыстың болмысын ашу үшін телеэкранда бейнекадрлер жиынтығы ғана қолданылып қоймай мәтіндік тезистер, әуендік қолданыстар да үйлестіріледі. Алайда операторлық шеберлікпен үйлестірілген бейнедүниелер әртүрлі ой жетектеуі мүмкін. Тақырыпқа лайықты бастапқы бейнекадр мен соңғы немесе ортаңғы көріністер тізбесін жасау тек өңдеуден тұратын процесс. Студенттерге осы тұрғыда дәріс оқылады.

 **Тақырыптың мақсаты: Бейнемонтаж** – техникалық құралдар көмегімен атқарылатын шығармашылық жұмыс. Дыбыстық қатынас пен бейнекөріністің сәйкестендірілуін ретке келтіретін өңдеу түрі.

 Тақырыптың мазмұны, айтылар ойдың мәні ашылып, автор бейнемонтаж арқылы кадрлар үйлесімдігін тауып шығармашылық ойды аша түседі. Демек, көркем дүниеге тән талаптар жүйесін құратын көркем құрал болып есептеледі.

 **Лабораториялық дәріс.**

1. «Жүрек жылуы» тақырыбында телехабар түсіру барысында бейнекамера пайдалану.

 2. Бейнекадр жинақтау.

3. Раскадровка жасау.

 **Бақылау тапсырмалары:**

1.«Тақырып және идея» мәселесі төңірегінде жазбаша тапсырма орындалады.

2. Тақырып талқыланады, әр студенттің идеясы ескеріліп, жеке тақырыпқа телехабар мәтінін жазады.

 **Бақылау сұрақтары:**

**1.** Тақырыптың құндылығы дегеніміз?

**2.** Идеялық ойдың көркемдігін жазбаша дәлелде.

**3.** «Өз пікіріңді қорға» деген сөзді жадында сақтап, басшылыққа алады.

 **Әдебиеттер:**

1. Әбу Насыр Әл – Фараби. «Қайырымды қала» – Алматы, RS; Халықаралық Абай клубы, 2015. – 284 б.

2. Саяси түсіндірме сөздік. – Алматы, 2007. – 616 бет. (245-247 бб.).

 **2. Лекция.**

 **Тақырып: Бейнекамера және оны қолдану тәсілі.**

 **Тақырыптың мәні:** Компьютерлік бейнемонтаж – бүгінде жоғары деңгейдегі сапалы эфирлік өнім жиынтығын құрайтын негізгі телеқұралға айналды. Дыбыстың кедергісіз шығуы, бейнекадрдың түсі, түр мен түстің және оның айшықты болуына кепіл боларлық, өнер мен өмірдің, ғылым мен білімнің жан жақтылығын сипаттайтын техникалық құрал.

 Алайда, құбылыс пен болған оқиғаның деректілігі, ақиқаттылық пен әлеуметтік шынайылықтың қарым қатынастылығы, тарихи болмыстың табиғилығы бейнекамераның конфигурациялық кәсіби қозғалысымен сабақтасып, дараланып тұрады. Мінез құлық пен іс әрекеттің артықшылығы, экономикалық және мәдени тұрмыстың мән мазмұны, материалдық рухани игіліктер мен қоғамдық ресурстардың үйлесімділігін, айырмашылығын, адамдардың өмір салты мен дәстүр құндылығын, тағы басқа құрылымдарды жан жақты қамти алатын жылжымалы сыр сандық – бейнекамера. Бейнекамерамен жұмыс істейтін шығармашылық тұлға бұл құралдың көмегімен сурет салады, тіпті, роман желісінің **гиперсілтемесі.** Тұтас бір дәуірдің эпопеялық поэтикасын бейнебаяндап береді. Бейнекамера – бейнежиынтықтың қайнар көзі.

 **Тақырыптың мақсаты:** Белгілі бір ой-мақсаттың түйісуін дөп басып, арнайы эффектілердің көмегімен шығарманың көркемдігін ажарландыра түсетін бірден-бір көмекші арнайы эффектілердің байланысын құрастыру арқылы сапалы эфирлік телеөнім әзірлеуге машықтанудың теориясын меңгеру. Осы бағытта студенттерге бейнетаспаны компьютерге көшіріп өңдеуді дәрістеу.

 **Лабораториялық дәріс.**

**1.** «Менің қиялым – ертеңгі арманым»тақырыбында сюжеттік ой жиынтығын жазбаша орындау.

 **Бақылау тапсырмалары:**

«Жазу өнерінің жауапкершілігі» тақырыбына мақала жазу.

 **Бақылау сұрақтары:**

1. «Өз ойыңды бейнеөңдеуді елестету арқылы дамыта білу» дегеніміз не? маңызын түсіндір. Мысалды жазбаша орында.

 **Әдебиеттер:**

1. Абдраев М. К. Телехабар жасау технологиясы: Оқу құралы. – Алматы: Қазақ университеті, 2014. – 162 бет.

 **Қосымша:**

1. Қабдолов Зейнолла. Арна.Зерттеу – сын – эссе. Алматы, «Жазушы», 1988, – 256 бет.

 **3. Лекция.**

**Тақырып. Оператор мен бейнекамера ортасындағы дүние.**

 **Тақырыптың мәні:** Әлем көріністен тұрады. Оның ерекшелігі танудан, құпиялылығы зерттеуден, қызығы пайдалана және бағалай білуден тұрады. Бейнекамера – техника. Оператор – шығармашылық адамы. Демек, ол ұшқан құсты қолмен емес бейнекамерамен ұстайды. Алайда, қандай ракурс жеделдікті қажетсінді. Мәселе сонда...

 **Тақырыптың мақсаты:** Оператордың шығармашылығы тақырып ауқымынан ауытқымай, өңдеу әдісімен бейнетүсірілімнің сапасын сақтай отырып, батыл еңбегі мен шебер де, жедел қимылының нәтижесінде бағаланады. Осыны басшылыққа ала отырып, дәрістің мәнін ашу.

 **3.Лабораториялық дәріс.**

 **Тақырып:** Студенттер бейнекадр мен фототүсірілімді салыстырады.

1. «Фотосурет – бір сәттік дүние. Ол ғұмырлық өлшем бе»? тақырыбы төңірегінде деректі телехабардың жоспарын құрады.
2. Бейнекадр ненің өлшемі. Студенттер осы мәселе барысында пікірлеседі.

 **Бақылау тапсырмалары.**

1. Фототүсірілімдер тізбесін жасау арқылы деректі фильмнің талабын орындай алу дегеніміз не? Арнайы **«Жазушы және өмір»** тақырыбында сценарий әзірлеу.
2. Студент шығармашылық көзқарасы мен идеялық ой мақсатын қалай қорғайды?

 **Бақылау сұрақтары:**

1. Әр бейнекадрдың сюжет үшін ерекшелігін қалай түсінесің?

2. Ақпараттық білімнің маңызы неде?

 **Әдебиеттер:**

1. Е.Ы.Бидайбеков, С.Григорьев, В.В.Гриншкун. Инфармоционное интегрирование ианализ образовательной области в разроботке электронных средств обучения. – Алматы, 2002. -100с.
2. Теоретико-методологические основы разработки, мониторинга качества и экспериментального апробации компьютерных учебно-методических комплексов нового поколения. /Д.И.Абдраймов, Е.Ы.Бидайбеков, В.В.Гриншкун, Г.Б.Камалова – Алматы: КазНПУ им. Абая, 2005. -146 с.

 **4. Лекция.**

**Тақырып: Оператор бейнекөрініс тұтастығының шебері.**

**Тақырыптың мәні:** Оператордың қандай қызмет атқаратынын жалпылай білеміз. Нағыз режиссер нанымдылықты деректендіреді. Қалай? Айталық, бейнекадр жинақтауда неге сүйенеді? Осы мәселе төңірегінде дәріс оқылады.

**4.Лабораториялық дәріс.**

Журналистиканың әлеуметтілігі тақырыбын қарастыру

1. Бейнетаспа көру.
2. Режиссерлық пікір айту.
3. Операторлық көзқарас.

**Қолданылатын техникалар:**

1. Бейнеманитор
2. Бейнетаспа
3. Бейнемагнитофон
4. Бейнетүсірілім

**Бақылау тапсырмалары.**

1. Әр студент «Хабар», «Қазақстан», «Евразия», «КТК» телеарнасынан берілетін хабарларға зер салады. Пайымдайды, талдап, эфирлік сапасы мен құндылығына баға береді.
2. «Мен редактор, оператор, режиссер болсам», - деген сұраққа ізденеді.

 **Бақылау сұрақтары:**

 «Қазақстан» телеарнасының апталық телехабарларын талдау. Өңделуі, телесөзгерлердің сөз саптаулары және эмоциялық келбет ерекшелігі.

 **Әдебиеттер:**

Қолданылатын бағдарламалық оқу құралдары.

1. М.Ю. Ривкин. Я люблю видеомонтаж.

 **5.Лекция.**

 **Тақырып: Сценарий – телехабардағы тақырыптың мазмұн мәтіні.**

 **Тақырыптың мәні:** Идеяны сценарий арқылы жүзеге асыру жоспарлы жұмыстың бағыты. Яғни, тақырыптың жазбаша түрдегі нұсқасы. Бүкіл ой дүниесінің көркем мәтіні. Бейнекадрлер деректі көмекші құрал. Ол таспаға түсірілген бейнесуретті, әртүрлі ракурсте түсірілген қимыл қозғалыстағы іс – әрекеттер жиынтығы болуы мүмкін. Алайда, тақырыптан алшақтамайды.

 **Тақырыптың мақсаты:** Редактор – автор – ой негізін құраушы, идея – оның жетекшісі, сценарий қозғаушы күші, режиссер – қоюшы ғана емес, көркемдеуші маман, ал компьютер техникалық тұтастықты сақтай отырып, авторлық идеяның бірлігін құрайтын құрал. Осыдан келіп оператордың бейнетүсірілім өніміне компьютерлік бейнемонтаж бағдарламасы орнығады.

 **5. Лабораториялық дәріс.**

 **Тақырып:** Сценарлық жоспар мен операторлық идеяның тұтастығы

1. Бірнеше топқа бөлінеді.
2. Тақырып таңдайды.
3. Мамандыққа бөлінеді.

**Қолданылатын техникалық құралдар:**

1. Телеманитор.
2. Бейнетаспа, флешка, т.т.
3. Микрофон
4. Компьютер.
5. Бейнекамера

 **Бақылау тапсырмалары:**

**1. «Ойдың философиялық астары»** тақырыбында жазбаша жұмыс.

 **2**. **«Кітап – тәрбие танымы»** тақырыбында жазбаша жұмыс.

 **Бақылау сұрақтары:**

1. Оператордың сценарлық үлгімен жұмыс істеуі не үшін қажеттілік тудырады?
2. Тақырып таңдаудағы автордың шындық сиволы дегенді қалай түсінесің?

 **Әдебиеттер:**

**1.** әл-Фараби және заманауи Қазақстан философиясы. Алматы. «Қазақ университеті», 2012 – 234 бет.

**2**. Омашев Н. Ақпарат әлемі. 1-том. – Алматы: «Қазығұрт» баспасы, 2006. – 344 бет.

 **Қосымша:**

 Қолданылатын бағдарламалық оқу құралдары.

1. Дмитрий Кирьянов Елена Кирьянова. Adobe Premiere Pro.

**6.Лекция.**

**Тақырып:** Оператор – авторлық идеяны жүзеге асыру.

 **Тақырыптың мәні:** Тақырып таңдалмай ешнәрсе талқыға салынбайды. Мәселен, бір объектіні көзбен ғана көріп, ешқандай ой тоқтамына түспей өтіп кетуге болады. Демек, көргенің артта қалды, есіңде қаған жоқ. Сіз тек қиял әлемінде ғана келе жатырсыз.

 Телеарналарды көресіз, еш қандай шолу жасамайсыз. Ақпаратқа көз саласыз, назар аудармайсыз, яғни, тек уақыт өткізіп жүрген болдыңыз.

 **Тақырыптың мақсаты:** Бірақ, сіз осы көшемен он жыл жұмысқа келіп-кеттіңіз. Жол бойында оқшау тұрған он қабатты үйдің бітпей тұрғанына оншақты жыл болған. Бір сәт қарадыңыз, күнделікті көрініс. Енді бірде «не деген ұзақ жылға созылған құрылыс», - деген сұрақ туады. Төңірегі шашылған қоқыс, үйінді топырақтар тағы басқа сол сияқты көзге қораш көрінер қиқым нәрселер «қаланың әрін алып, сәнін кетірді-ау», деген екінші бір ой тағы соқтығыстыңыз. Үйге келдіңіз. Телеарнаны қосып жаңалықтарға құлақ түрдіңіз. Бір ақпарат қаланың тазалығы төмендеп, соның салдарынан аурудың көбейгенін айтса, екінші бір ақпаратта адамдардың әлуметтік жағдайы төмен, тұрғындар баспанамен қамтамасыз етілмей бір топ жанұя жандәрмен болуда. Телеарнаны сөндірдіңіз де біраз ойға шомдыңыз.

 Әлгі неше жылдан бері бітпей тұрған үй, тележаңалықтардағы жанталастар – баспана, тазалық, денсаулық. Шын мәнінде қоғамдағы келеңсіз құбылыстар. Айтатын, жазатын, көтеретін мәселе екеніне көзіңіз жетті. Идея келді. Қолыңызға қалам алдыңыз. Тақырып таңдау үстіндесіз.

1. Тақырып **«Құрдымда тұрған құрылыс»** атты телехабардың сценарлық жоспары.
2. Тапсырыс бойынша редактор, оператор, режиссер құрылысқа байланысты бейнетүсірілімге бару.
3. Жоспарлы адамдармен сөйлесіп, пікірлесу.
4. Мамандарды сөзге тартып, сұрақ қою.
5. Тиісті көріністерді ( ірі, орта, жалпы ) таспаға түсіру.
6. Қорытынды тұжырым жасау.

Жоспар бойынша сценарлық үлгідегі бейнематериял компьютерге енгізілді. Қажетті кадрлер өңделіп жинақталды. Кадр сыртында мәтін оқылды. Компьютерлік өңдеуден шыққан өткір сюжетті бейнематериал эфирлік өнім ретінде әзірленді. Енді оны көрерменге ұсыну мерзімі ғана шешілуі тиіс. Сіз өзіңізге тиісті идеялық тұжырымыңызды түйіндедіңіз.

 **6. Лабораториялық дәріс.**

 **Тақырып:**  Операторлық шығармашылықтың идеялық өзектілігі.

 Студенттер ақпаратты деректі фильмдердің түсірілуіндегі операторлық жұмыстың айырмашылығын зерделей отырып, оның тарихи, қоғамдық мәніне көңіл бөледі, талдайды. Түсіру шеберлігін, деректілігін, ақпараттылығын анықтайды, сараптайды.

 **Бақылау тапсырмалары.**

1. Абай Құнанбаевтың 175 жылдығына орай **«Халқының рухани перзенті»** тақырыбындаэссе жазу.
2. Эссені талдау.
3. Эссенің эфирлік өнім ретінде мәтінделуі.

 **Бақылау сұрақтары:**

Абай Құнанбаевтың қара сөздерінің мәнін қалай бағалап, қалай түсінеміз? Бүгінгі әлеуметтік өмірдегі оның көрініс тану. Тапсырма ауызша орындалады.

 **Әдебиеттер:**

Қолданылатын бағдарламалық оқу құралдары.

 Дмитрий Кирьянов Елена Кирьянова. Adobe After Effects 6.0 Самоучитель.

 **Қосымша:**

 **Интернет көзі:** Абайдың қара сөздері.

ҚР Президенті Қасым-Жомарт Тоқаевтың **«Абай және ХХІ ғасырдағы Қазақстан»** атты мақаласы 2020 жылғы 9 қаңтар.

**7. Лекция.**

**Тақырып: Оператор компьютерлік бейнемонтаж бағдарламасында**

 **Тақырыптың мәні:** Түсірілген бейнетаспадағы материалдар компьютерге енгізіліп, adobe premiere pro, pinnacle studio, adobe after effects т.б. бағдарламалардың көмегімен өңделеді. Алайда, арнайы эффектілер арқылы телехабарды безендіруге ерекше көңіл аударылады. Титр жазу, дыбыстандыру, әуенмен ажарландыру техникалық құралдар көмегімен атқарылады.

 **Тақырыптың мақсаты:** Сценарлық жұмыс пен авторлық шарт аралығында белгілі бір мақсаттың көзделуі табысты жұмыс кепілі. Сондықтан, тақырыптың өзектілігі талқыланып, өзгерістер енгізілуі мүмкін жағдайда қоғамдық, әлеуметтік айырмашылықты ескеру және оның тарихилығына мән беру аса жаупты болғандықтан, қосымша мамандармен тіл табысу өзекті мәселенің шешімін табу болып есептеледі.

 **7.Лабораториялық дәріс.**

**Тақырып:** Сценарлық жоспардың идеялық құрылымын анықтау.

Студиялық хабар әзірлеу жобасы бойынша студенттер бейнекамерамен жұмыс істейді.

1. Жүгізуші студияда.
2. Аудиторияда хабарға шақырылған қонақтар. ( студенттер)
3. Бейнекамерада студент оператор.
4. Режиссер ( студент ) студияның безендірілуін және хабардың барлық процесіне көңіл бөледі.

 **Бақылау тапсырмалары:**

1. Студенттер жазбаша тапсырыс беріп, түсірілген студиялық бейнетүсірілімнің тұтастығын талдайды.
2. Раскадровкалық отцифровка жасайды.
3. Хабарды компьютерлік өңдеуге әзірлейді.

 **Бақылау сұрақтары:**

 **1.** Бейнеөңдеудің эстетикалық тартымдылығы дегеніміз не? Мысал келтір**.**

 **2**. Бейнеөңдеу – интеллектуалды ой өрістің технологиясы дегенді түсіндір.

 **Әдебиеттер:**

Қолданылатын бағдарламалық оқу құралдары.

 AdobeAfterEffects 6.0. Официальный учебный курс.

 **8.Лекция.**

 **Тақырып:** Операторлық қызметтің негізгі принциптері.

 **Тақырыптың мәні:** Кез – келген телехабар қай жанрда болмасын көрермен функциясына айналады. Жұртшылықты қызықтырып қана қоймай, ой қозғайды, пікір тудырады. Сол үшін де кадрлер жиынтығын жасау аса жауапты.

 **Тақырыптың мақсаты:** Тақырыптан ауытқымай, бейнеөнімнің маңызды детальдарын тану және соның тізбесінде хабар жасау.Мәселе аумағында сөз қозғау, тосылған тұстарда қолдау көрсету. Операторлық ой кеңістігін сезіну мәселесі әңгімеленеді.

**8.Лабораториялық дәріс.**

 **Бейнетүсірілім құрылымымен танысу**

Студенттер бірнеше бейнетаспаға түсірілген хабарлармен танысады. Әр студент өзінше бейнетүсірілім ұйымдастырып,бейнеөңдеу (видеомонтаж) жасайды. Мәтін жазады.

**Қолданылатын техникалық құралдар:**

1. Компьютер.
2. Монитор.

 **Бақылау тапсырмалары:**

Бейнетүсірілімдегі композициялық шеберлік тақырыбында студиялық телешығарылым ұйымдастыру.

 **Бақылау сұрақтары:**

 **1** . Ой желісінің тақырыппен байланыстылығы дегенді түсіндір.

 **2.** Шерхан Мұртазаның «Бір кем дүние» еңбегіндегі көркем шындық көріністері жайлы ой қозға.

 **Әдебиеттер:**

 Қолданылатын бағдарламалық оқу құралдары.

 **1.**М.Ю. Ривкин Я люблю видеомонтаж.

**2.**Энтони Болант. Premiere Pro для Windows.

 **9. Лекция.**

 **Тақырып: Бейнешикізат оның дәйектілігі.**

 **Тақырыптың мәні:** Бейнетүсірілім процесі бірнеше этаптық жұмыстардан тұрады. Операторлық сценарлық жобаның негізгі детальдық құрамы болып есептеледі. Сондықтан, телехабарды, ақпаратты, деректі фильмдерді алдымен операторлық көзқараспен пайымдап алу керек.

 **Тақырыптың мақсаты:** Осыны ескере отырып, мынандай іс-әрекеттер атқарылуы тиіс. Студенттер бірінші кезекте семинарлық тапсырмалар негізінде машықтанады.

 **9. Лабораториялық дәріс:**

**Оператордың сценариімен жұмыс істеуі**

 Әр студент жеке-жеке тақырып бойынша сценарлық жоспар жасай отырып,операторлық бейнеөнімді көріп, оның дайын үлгісін тапсырады.

 **Бақылау тапсырмалары:**

 Бірінші топ, **«әл Фараби және адамзат»** тақырыбында:

Екінші топ, **«Қоғамның әлеуметтік құндылығы»** тақырыбында жазбаша ғылыми зерттеу еңбектерін әзірлейді.

 **Бақылау сұрақтары:**

**«Әр сөздің мәні оның рухани құндылығында»** дегенімізді қалай түсінесің? Тапсырма жазбаша және мысалмен қорғалады. (ав. М. К.).

 **Әдебиеттер:**

Әл Фараби. Әлеуметтік- этикалық трактаттар. «Ғылым» баспасы. Алматы –1975.

Әл Фараби. Философиялық трактаттар. «Ғылым» баспасы Алматы – 1973

**10. лекция**

**Оператордың и деяны жүзеге асырудағы әдіс тәсілі**

 **Тақырыптың мәні:** Оператордың еңбегінің нәтижесінде көптеген мәселелені түсіну мен пайымдау, көз жеткізу сияқты дәлелді дүниелер көрерменге ұсыныла отырып, көптеген ой тізгінін ұзартады. Адамдардың илануы мына қоғамдық ауқымның аясына сыйа қоймайды. Сол себепті де көпшілік қауым алдымен көдерімен көрген дүниені көңілдеріне түйе алады, қорытындылайды, пікір, көзқарас тудырады. Студенттерге осы мәселе таратылып түсіндіріледі.

**Тақырыптың мақсаты:** Идеяны жүзеге асырудың түрлі шығармашылық тәсіліне сүйене білген оператор ғана жүйелі бейнекадр жинақтай алады. Әлемдік оқиғалардың ұқсастығына ұрыну оператордың тапқырылығына жатпайды. Керісінше, оның ізденісіне, идеялық тартылысына, ой жүйесінің қалыптасуына өзіндік қолтаңбасына кері ықпал етеді. Сондықтан, оператор техникалық ой салмағын игеруге тиісті. Ол деген не мағына береді! Әңгіме осы турасында болмақ.

**10. Лабораториялық дәріс:**

**Операторлық бейнетүсірілім және режиссерлық трактовка**

Студенттер бейнекамераның көмегімен бейнетүсірілім жасап, көреді, талдайды. Оның ойында не болды? Бейнетүсірілім бойынша тақырып туындай ма, жоқ па? Егер жоқ болса идея болмаған, демек мақсатсыз, ойсыз, тіпті сценарийсіз түсірілген бейнежүйенің де еш артықшылығы жоқ, жарамсыз деп танылады. Демек, әр студент өз бетінше ойлануға машықтанады.

**Бақылау тапсырмалары:**

1. **«Идея шығрмашылықтың алғышарты» (авт. Абдраев М. К.)** тақырыбында тапсырмасын орындайды.

**Бақылау сұрақтары:**

 Бейнетүсірілімдегі идеяның көркем көрінісі дегеніміз не?

 **Әдебиеттер:**

1.А. Сoкольская « поэтика ТВ: пути и поиски». Москва «Искуства» 1981г.

2. Молдабеков Ә. Бес белес. (Екінші кітап): оқу құралы. – Алматы: Қазақ университеті, 2008, – 128 – бет.

3. Абдраев М.К. Телехабар жсау технологиясы: оқу құралы. – Алматы: Қазақ университеті, 2014. – 162 бет.

**11. Лекция**

**Оператор ой мен істің ортасындағы қимыл қозғалыс тұлғасы**

**Тақырыптың мәні:** Өндірістік тәжірибе көрсеткендей ізденісі жоқ оператор, сценарлық үлгідегі бейнежинақтың сапасын жоғалтып түсіреді Неге? Мұның себептері көп. Бастапқыда айтып өткеніміздей оператор техникамен бірге қозғалады, біріншіден, техникалық көзқарасты техникалық ракурспен тану көркемдік тудыра ала ма, жоқ па! Екіншіден сценарий не дейді. Үшіншіден, шұғыл әрекетсіз оператор мүмкіндіктен айырылады. Қандай мүмкіндік? Қайталанбас табиғи мүмкіндік. Кезекті дәріс желісі осылайша сабақтасады.

**Тақырыптың мақсаты:** Сонда мақсатымыз ненің жетегінде болмақ. Не дәлелдегіміз келді? Демек, әрбір бейнекадрдың айтары бар болғандықтан, бірнеше бейнекадр бірнеше ойға тұтқа болады. Тақырып осы қилы бейнекадлердің қиындысынан айшықталуы тиіс. Ал оператор техникалық құралдың мүмкіндігін үнемдей алмаған жағдайда уақыттан, тіпті, бәрінен құрғалады. Осы өзекті мәселені басшылыққа алу оператордың жауапкершілігін арттыра түседі.

**11. Лабораториялық дәріс:**

Әр студент тақырып бойынша жұмыс істейді. Негізгі мақсат ой мен бейнекөрініс құрылымдарының сәйкестенуі.

**Қолданылатын техникалық әдістемелік құралдар**

 1. Бейнекамера.

 2. Сценарлық үлгі

 **Бақылау тапсырмалары:**

 1.Табиғат кеңістігінде бейнетүсірілім ұйымдастыру.

 2. Түсірілген бейнематериалды өңдеп, эфирлік өнім дайындау.

**Бақылау сұрақтары:**

1. « Өздігімнен» ой жұмысы тапсырмасы дегенімізді түсіндір.

2. Оператордың кеңістікті бақылауы дегеніміз ?

**Әдебиеттер:**

1. Сұлтанбаева Г.С. Бұқаралық коммуникацияны зерттеудің қазіргі әдістері: оқу құралы / Г.С.Сұлтанбаева. – Алматы: Қазақ университеті, 2014. – 192 бет.

2. Абдраев М.К. Телехабар жсау технологиясы: оқу құралы. – Алматы: Қазақ университеті, 2014. – 162 бет.

**12. Лекция**

 **Бейнекамера оператордың шығармашылық ізденіс құралы**

**Тақырыптың мәні:** Ыңғайсыздыққа қарамастан өз шығармашылығын сақтап қалу, іскерлік пен өз қызметіне деген ыждағаттылықты көрсетеді. Демек, оператор бақылаушы да. Мүмкіндікті алдын ала сезініп, алғашқы қатарда тұру тәсіліне бейімделеді.Бейнекамераны ұстап үйренудің өзі біршама ептілікті қажет етер болса, одан кейінгі шығармашылық табыс ізденіс пен талаптың арқасында келеді.

**Тақырыптың мақсаты:** Автордың шындыққа тура келуі оператор еңбегінен көрініс таба ма! Ақпараттық, оқиғалы көріністің мәселесі тек баяндаудан тұра ма, әлде талдау мен таразылаудан ба. Егер талқыға түсер тақырып болса, оны көпшіліктің ақыл ой санасына түрткі ететіндей бейнеқатар жиынтығын қалай түсіріп, қалай жеткізген жөн. Міне операторлық бейнешығармашылықтың тірілер тұсы да осы болмақ.

**12. Лабораториялық дәріс:**

**«Талқыға түскен тағдыр» (авт. Абдраев М. К.).** тақырыбында әр студент жеке ізденеді. Сюжет желісін құрайтын бейнеқатар жиынтығын бейнекамераға түсіреді.

 **Бақылау тапсырмалары:**

Әлеуметтік, қоғамдық өмір тұрмысынан бейнетүсірілім ұйымдастырып, тақырыбын қорғайды.

**Бақылау сұрақтары:**

Оқиғалы ақпаратты түсірудегі оператордың рөлін түсіндір.

**Әдебиеттер:**

1.Оператор. Пространство. Кадр. Учебное пособие Медынский Сергей Евгеньевич. Издательство [Аспект Пресс](https://www.ozon.ru/publisher/aspekt-press-857457/). Год выпуска 2017. Страниц ­-112

**13. Лекция Операторлық танымдылықтың кәсіби ерекшелігі**

**Тақырыптың мәні:** Бүгінгі таңда қолына бейнекамера ұстағанның бәрі өздерін оператормын деп сезінеді. Бұл операторлық мамандықты игерудегі кәсіби бейімділіктің төмендегені. Яғни, табыс көзіне айналдырды. Алайда олардың жұмыстарындағы бейнесапалық өнімде талғамның, тақырыптылық пен көркем образдылықтың, бейнекамера қозғалысындағы бейнеракурстың, классикалық үлгілердің әлеуметтік түсінігі жоғалады да кез келген көріністі ақпаратқа таңа береді.

**Тақырыптың мақсаты:**  Рессей немесе шетелдік тәжірибенің үлгілеріне назар аударсақ, жоғары оқу орындарында операторлық, режиссерлық мамандыққа төрт-бес жыл оқытып, баулиды. Мәселен, қызыл немесе басқа бояулардың бірнеше түрі бар, алайда оның түрі мен фоны өзгеше сипат беретін классикалық сыры болады. Өнердің барлық түрінде ­– жазуда, әдебиетте, поэзияда, музыкада, дауыста, сызу мен суретте де аса мәртебелі қолтаңбалардың ерекшеленіп тұруы, осындай талғам биігіндегі даралықтан туындаған эстетикалық ізденіс жемісі.

**Лабораториялық дәріс:**

**Телередакциялық бөлімдер құрылымы**

Студенттер ұжымдық бейнефильм түсіру мақсатында редакциялық бөлімдер құрылымын жасақтайды.

 **Бақылау тапсырмалары:**

 Жеке жұмыс жоспарлары мен ұжымдық жоспар құру

**Бақылау сұрақтары:**

1.Жеке жұмыс жоспарлары мен ұжымдық жоспар құру мәселесін түсіндіріңіз.

 **Әдебиет.**

**1.Фильмопроизводство [Текст] : учебное пособие / В. М. Будилов [и др.] ; С.-Петерб. гос. ин-т кино и телев. - Санкт-Петербург : СПбГИКиТ, 2019. - 123 с.**

**14. Лекция**

**Отандық операторлар -- олардың креативтілігі**

**Тақырыптың мәні:** Операторлық бейнетүсірілім бейнешикізат ретінде де,өңделген бейнематериал ретінде де өз қажеттілік-сұанысын, тарихилығын, жалпы құндылығын жоғалтпайды. Оның мәні уақыт өткен сайын қоғамдық құрылым мен әлеуметтік жүйенің нақты бейнекөрінісінің айқын дәлелі ретінде мұрағат болып сақталады.

**Тақырыптың мақсаты:**  Демек, оператордың мақсаты да күнделікті өмір сипатының өзгермелі құбылыстарын бейнелі суреттеу арқылы келешектің еншісіне, көпшілік таразысына салу нәтижесінде өз еңбегінің қуанышын сезіну. Мәселен, төмендегі операторлардың есімі сирек аталғанымен олардың еңбегін ел тамашалады, бағалады.

1. Асхат Ашрапов. [«Қыз-Жібек»](https://brod.kz/films/kyizjibek/), [«Атаманның ақыры»](https://brod.kz/films/konets_atamana/) киноленталарын, сондай-ақ 17 көркем және 15 құжатты фильмдер түсірген.

2. [Әубәкір Сүлеев](https://brod.kz/persons/aubakir_suleev/). «Отырардың күйреуі», «Шілде», [«Көшпенділер»](https://brod.kz/films/kochevnik/). Бүгінде Т. Жүргенов атындағы өнер институтында дәрі береді.

3.Болат Сүлеев. Ертелеу қайтыс болған,алайда операторлық еңбегі киноның таспа тарихында қалған тұлға.

4. [Александр Рубанов](https://brod.kz/persons/aleksandr_rubanov/). [«Қош бол Гүлсары!»](https://brod.kz/films/proschay_gulsaryi/), [«Заговор Оберона»](https://brod.kz/films/zagovor-oberona/), Қош бол Гүлсары,  [Сіз кімсіз господин Ка?»](https://brod.kz/films/kto_vyi_gospodin_ka/).

5. [Ескендір Нарымбетов](https://brod.kz/persons/iskander-narymbetov/). [«Мұстафа Шоқай»](https://brod.kz/films/mustafa_shokay/),  [«Рэкетира»](https://brod.kz/films/reketir/). «Аманат», 2017 жылы Оскар сыйлығын алған.

6. [Хасанбек Қыдыралиев](https://brod.kz/persons/hasan_kyidyiraliev/) . 2016 жылы «Анаға жол» кинофильміндегі операторлық еңбегі үшін ұлттық «Тұлпар» сыйлығы берілді.

7. [Мұрат Нұғманов](https://brod.kz/persons/murat_nugmanov/). [« Ине -Игла»](https://brod.kz/films/igla/). [«Жабайы Шығыс -Дикий Восток»](https://brod.kz/films/dikij-vostok/), «Құрақ көрпе», [« Махаббат бесігі - Качели любви»](https://brod.kz/films/kacheli_lyubvi/). Фильмдеріндегі операторлық танымдылығы үшін халықаралық фестивальдерде сыйлықтарға ие болған.

 8. [Азамат Дулатов](https://brod.kz/persons/azamat_dulatov/). [«Тараз»](https://brod.kz/films/taraz/) фильмін түсірудегі операторлық артықшылығы үшін Лос-Анджелесте халықаралық фестивальде  жеңімпаз атанды.

**Лабораториялық дәріс:**

**Отандық телеоператорлар табысы**

Кәсіби деңгейі жоғары телехабарларды көру, сараптау, бейнетүсірілімнің сапасын анықтау.

 **Бақылау тапсырмалары:**

1.Отандық операторлардың еңбегімен танысып, мақала жазу.

 2.«Өмірді өз көзіммен» тақырыбына бейнекадр жинақтау.

**Бақылау сұрақтары:**

1.Әр бейнекадрден қаншалықты ой туындайды дегенді мысалмен түсіндіріңіз.

 **Әдебиет.**

1. Оператор. Пространство. Кадр. Учебное пособие: Медынский Сергей Евгеньевич. Издательство [Аспект Пресс](https://www.ozon.ru/publisher/aspekt-press-857457/). Год выпуска 2017. Страниц ­-112

 **15. Лекция.**

**Бейнетүсірілім - визуалды эстетика**

**Тақырыптың мәні:** Техника қаншалықты дамығанымен адам санасының жаңғыруында ілгерілеушілік кешеуілдесе, эстетикалық ой мен техникалық шеберлікті мамандықпен шебер үйлестіру соншалықты кенжелеп отырады. Себебі, тылсымды дүниені меңгеруден гөрі оны пайдалану ғана көзделеді.

**Тақырыптың мақсаты:**  Шеберліктің оймен үйлесімділігін табандастыру, белгілі бір мақсат көзделгенде ғана жүзеге асады. Білім мен кәсібилік қатар өрбігенде іс әрекеттің сәулетті мұнарасы көрінеді.

 **Лабораториялық дәріс.**

 Бейнетүсірілім ­– бейнекадр, сюжет құрылымдарының ерекшелігі

 **Бақылау тапсырмалары:**

 Оператор еркін тақырыптың авторы және режиссері

**Бақылау сұрақтары:**

1. Телеарна хабарларындағы бейнетүсірілім – бейнекадрлердің қайталануы дегенді түсіндіріңіз.

 **Әдебиет.**

**1.Фильмопроизводство: учебное пособие / В. М. Будилов [и др.] ; С.-Петерб. гос. ин-т кино и телев. - Санкт-Петербург : СПбГИКиТ, 2019. - 123 с.**